ए आर रहमान
अल्लारक्खा रहमान (जनम नाँव: ए॰ एस॰ दिलीप; 6 जनवरी 1967) जे ए॰ आर॰ रहमान के नाँव से ढेर जानल जालें एगो भारतीय संगीतकार, गायक, गीतकार आ संगीत प्रोड्यूसर बाड़ें। रहमान के खासतौर पर भारतीय शास्त्रीय संगीत के इलेक्ट्रानिक म्यूजिक आ वल्ड म्यूजिक के साथे जोड़ के संगीत के रचना करे खाती जानल जाला। रहमान के अबतक ले छह गो राष्ट्रिय फिलिम अवार्ड, दू गो एकेडमी अवार्ड, दू गो ग्रेमी अवार्ड, एक ठो बाफ्टा अवार्ड, एक ठो गोल्डन ग्लोब अवार्ड, पंद्रह गो फिल्मफेयर अवार्ड आ सत्रह गो फिल्मफेयर अवार्ड साउथ मिल चुकल बाड़ें। भारत सरकार द्वारा इनके साल 2010 में पद्मभूषण से सम्मानित कइल गइल जे भारत के तीसरा सभसे ऊँच नागरिक सम्मान हवे।
mai_Deva bho_Deva